Ертіс ауданы
Ертіс ауданы — Павлодар облысының солтүстік-батыс жағында, Ертіс өзенінің сол жағасында орналасқан. 1928 жылы құрылған. 
Ауданы 10,2 мың ш. км., халық саны 27,2 мың адамды құрайды.

Физикалық –географиялық сипаттамасы 
Географиялық жағдайы
Аудан солтүстікте Ресей Федерациясының Омбы облысымен, шығыста облыстың Железинка, Қашыр аудандарымен, Оңтүстікте Ақтоғай ауданымен, батыста Ақмола облысымен шектеседі. Ертіс ауданы 1928 жылы құрылды.
Климаты
Аудан климаты қатал континентальды. Көктем мен күз  тұрақты емес, жылыдан суыққа ауысып отыратын температурада қысқа болып келеді. Қаңтардың орташа температурасы −18ºС-қа, шілденің -  +20ºС-қа тең. Жауын-шашын көбінесе жазда болады. Атмосфералық жауын-шашынның жылдық мөлшері  — 250—300 мм. Қар жамылғысының орташа биіктігі қыс соңында 25 см-ге жетеді. Жыл бойы жиі желдер болып тұрады; бұлттылық пен ауа  ылғалдылығы басым емес. 
===Жер бедері мен гидрография]]
Аудан аумағы Ертіс жазығының солтүстік бөлігін алып жатыр. Жағалары жыраларға тілімденген көптеген көлдер бар (Қызылқақ, Селетытеңіз, Тобылғысор және басқалар). Көлдердің көбі ұсақ түрде келетін асқа жарамды тұзы бар көлдер болып келеді. Топырағы қара,  сортаң, сонымен қатар сұр, сұрғылт – сары реңктегі құм, супес пен балшық түрінде де келеді. Ауданда Ертіс өзені алқабында орналасқан шығанақты шалғындар бар. Пайдалы қазбалардың ішінде алебастр кезедеседі.
Флора және фауна
Аудан аумағында өзге өсімдіктермен қоса, бетеге,  жусан, терек, үйеңкі, шеңгел, мойыл,  итмұрын кездеседі. Қасқыр, түлкі, қоян, борсық, сарышұнақ, суыр, елік секілді аңдар мекендайді. 
 Халқы 
 Этникалық құрамы 
Ұлттық құрам (2012 жылдың 1 қаңтарына) 
	қазақтар — 11 326 адам (58,2 %)
	орыстар — 4 742 адам (24,37 %)
	украиндер — 1 528 адам (7,85 %)
	немістер — 849 адам (4,36 %)
	татарлар — 197 адам (1,01 %)
	белорустар — 232 адам (1,19 %)
	басқалары — 585 адам (3 %)
	Барлығы— 19 459 адам (100,00 %)

 Санның серпінділігі 
2012 жылы халық саны— 19,459 мың адамды құрады. Халықтың орташа тығыздығы 2012 жылы 1 км² 1,9 адамнан келді.

Тарихы
1928 жыл 17 қаңтарда Павлодар округы құрылғаннан кейін тоғыз ауданмен қоса Ертіс ауданы да құрылды.

Әкімшілік бөлінісі 
27 елді мекен 12 ауылдық округтерге біріктірілген: 
 Абай ауылдық округі
 Амангелді ауылдық округі 
 Ағашорын ауылдық округі 
 Байзақов ауылдық округі 
 Ертіс ауылдық округі 
 Қарақұдық ауылдық округі 
 Қоскөл ауылдық округі
 Қызылжар ауылдық округі 
 Майқоңыр ауылдық округі 
 Панфилов ауылдық округі 
 Сілеті ауылдық округі 
 Северный ауылдық округі

Экономика
Павлодар қаласымен көлік байланысы су жолы арқылы іске асады, Павлодар, Екібастұз, Ақсу қалаларымен негізгі байланыс түрі – автомобильді көлік. 
Ауылшаруашылық
Ауылшаруашылық мамандандырылуы: бидай шаруашылығы, сүтті мал шаруашылығы. Тары, қаратұмық, күнбағыс өсіріледі, ет, ұсақ тері шикізаты өндіріледі. 
Ауданда өндірілетін негізгі өндірістік және ауылшаруашылық өнімнің түрлері: бидай дақылдарын өсіру, сүт және ет өндіру. МАЖС, АЖС саны — 11
Ауылшаруашылық тауар өндірушілердің саны: 
Ауыл шаруашылық — 26
Шаруа қожалықтары— 434
Әлеуметтік сала
Білім беру мен ғылым
2012 жылғы оқу жылының басында 4140 оқушысы бар 31 мемлекеттік күндізгі жалпы білім беру мектептері, 269 оқушысы бар 1 кәсіби-техникалық  мектеп қызмет етті.

Денсаулық сақтау
Емдейтін мекемелер саны-35, оның ішінде аурухана, поликлиника, туберкулезге қарсы аурухана. 
Мәдениет
Клубтар саны-22, кітапханалар саны-19,  музей-1. Екі аудандық газеттер бар, олардың біреуі мемлекеттік тілдегі «Ертіс нұры», екіншісі - орыс тілдегі «Иртыш».http://uraltourist.ru/2011/03/raion_irtysha/ 
Ағымдағы жылдың 1 қаңтар ахуалына 457 шаруа қожалықтары, 23 ауыл шаруашылық кәсіпорындар, оның ішінде 23 ЖШС қызмет етеді, жеке аулалар саны 6286.

 Белгілі адамдар 
 Иса Байзақов  —ақын, әнші-композитор.
 Каржасов, Қабдыл-Ғалым Насырұлы - сүретші, кескіндемеші

 Дереккөздер 

Санат:Ертіс ауданы


what is arugula Bibb lettuce
Answer: Peas